મધ્ય પ્રદેશમાં ચિત્રકૂટ વિધાનસભાની બેઠક માટે યોજાયેલ પેટા ચૂંટણીની મતગણતરી પૂર્ણ થઇ ચૂકી છે. આ ચૂંટણીમાં કોંગ્રેસે ભાજપને કારમી હાર આપી છે. કોંગ્રેસના ઉમેદવાર નીલાંશુ ચતુર્વેદીએ ભાજપ ઉમેદવાર શંકર દયાલ ત્રિપાઠીને 14,133 મતથી માત આપી હતી. ચિત્રકૂટ વિધાનસભા બેઠકની પેટા ચૂંટણીમાં કુલ 12 ઉમેદવારો હતા, જો કે મુખ્ય હરીફાઇ ભાજપ અને કોંગ્રેસના ઉમેદવારો વચ્ચે માનવામાં આવી રહ્યો હતો. મતગણતરી સમયે ત્યાં 500 પોલીસ કર્મચારીઓ હાજર રહ્યા હતા તથા નીરિક્ષણ માટે સીસીટીવી કેમેરા પણ મુકવામાં આવ્યા હતા. સાથે જ 100 સીઆરપીએફ જવાનો પણ હાજર હતા.